U organizaciji Upravnog odjela za poljoprivredu i infrastrukturu 20-tak proizvođača tradicijskih proizvoda Vukovarsko-srijemske županije: kulena, šunke, čvaraka, meda,voćnih rakija i likera, pekmeza, suhe tjestenine, kolača, soka od jabuke i rukotvorina sudjelovalo je na 16. Sajmu Proizvodi hrvatskog sela od 07.- 09. travnja 2017. u Boćarskom domu u Zagrebu.

Prema broju izlagača i prema ostvarenim rezultatima Proizvodi hrvatskog sela su najznačajniji seljački sajam u Hrvatskoj. Sajam je pomogao većem broju malih i srednjih proizvođača tradicijskih proizvoda da izađu na tržište i pronađu svoje kupce. Temeljni cilj Sajma i dalje je promocija i prodaja proizvoda hrvatskog sela te opskrba potrošača s proizvodima do kojih se teže dolazi, kultura i tradicija hrvatskog sela.

Ispred Upravnog odjela za poljoprivredu i infrastrukturu Sajmu je nazočila Ljubica Klobučić Grgas.

vusz.hr